Rinkimai itališkai

Rinkimai itališkai () – 2011 m. Italijoje sukurta satyra, pašiepianti šios šalies politinę sistemą. Filmas sulaukė didžiulio pasisekimo dėl savo paralelių su tuometiniu šalies ministru pirmininku Silvio Berlusconi.

Filmas demonstruotas Berlyno kino festivalyje. 2012 m. buvo sukurtas tęsinys „Tutto tutto niente niente“.

Pagrindiniai aktoriai 
 Aktorius – vaidmuo
 Antonio Albanese – Četas La Kvalunka
 Sergio Rubini
 Lorenza Indovina
 Davide Giordano
 Antonio Gerardi
 Massimo De Lorenzo
Aktorius Antonio Albanese sukūrė korumpuoto dešiniųjų pažiūrų politiko Četo La Kvalunkos personažą 2003 m. ir dažnai su jo amplua pasirodo įvairiose TV programose.

Turinys 

Četas La Kvalunka yra susikompromitavęs politikas, kuris 4 metus slapstėsi Pietų Amerikoje. „Draugų“ sprendimu dabar jis grįžta namo, į Pietų Italiją kartu su nauja žmona, nors neketina skirtis ir su senąja. Gimtinėje jis supranta, kad tvarka regione pasikeitė: verslininkai priversti mokėti mokesčius, o policija verčia gerbti įstatymus. „Draugų“ patartas, Četas įkuria partiją ir nusprendžia balotiruotis į mero postą nedideliame Marina di Sopros miestelyje. Jo rinkimų kampanija unikali: sudegintas oponento automobilis, akivaizdus papirkinėjimas, gausybė akivaizdžiai neįgyvendinamų pažadų ir šūkis „O jums ne dzin?“

Apdovanojimai 
 David di Donatello nominacijos – geriausias aktorius (A. Albanese), geriausia daina ir geriausios šukuosenos
 Ciak d'oro nominacijos – geriausia antrojo plano aktorė (L. Indovina), geriausi kostiumai ir scenografija
 Globo d'oro nominacija – geriausia muzika
 Nastro d‘argento nominacijos – geriausia komedija ir geriausi kostiumai

2011 filmai
Italijos filmai
Satyriniai filmai